Sutrė (upė)

Sutrė – upelis Lietuvoje, Lazdijų rajono šiaurės rytuose; priklauso Dovinės aukštupio baseinui. Išteka iš Paliūnų ežero, 5 km į pietryčius nuo Šventežerio. Teka šiaurėn, tuojau prateka Senkučio ežerą, toliau teka tarp pievų. Įteka į Dusios ežerą ties Sutrės kaimu.

Intakas – Straigių upelis (dešinysis).

Teka šalia Paliūnų, Žališkės, Bagdononių, Straigių, Janėnų, Sutrės kaimų.

Etimologija 
Upėvardis kildinamas iš žodžio sùtros ('srutos; paplavos, pamazgos') (plg. sutrà 'purvas, nešvarumai; nevala, apsileidėlis', sùtrinas 'srutinas', sutrùs 'nešvarus, apsileidęs').

Šaltiniai 

Lazdijų rajono upės